Heaven Shall Burn
<s>Heaven Shall Burn je njemački melodični death/metalcore bend osnovan 1996. godine Saalfeldu.</s><s>Do sada su objavili sedam studijskih albuma, te u svojim pjesmama često ističu poruke antirasizma, antifašizma te borbe za socijalnu pravdu.</s>

<s>Biografija</s>

<s>Grupa je osnovana 1996. pod imenom Consence, no iduće godine mjenaju ime prema albumu Heaven Shall Burn...</s><s>When We Are Gathered black metal sastava Marduk.</s><s>O odabiru imena izjavili su da su ga odabrali jer im se činilo provokativnim, te da nije antireligiozno (u prijevodu znači "Nebo će gorjeti"), već da riječ nebo koriste kao metaforu za lažni raj koji ljudi stvaraju u umovima, te da takvo lažno "nebo" treba odbacit.</s><s>Godine 2000. objavljuju svoj prvi studijski album Asunder za izdavačku kuću Lifeforce Records.</s><s>Nakon objavljivanja drugog albuma Whatever It May Take 2002. kreću na europsku turneju, te nastupaju na poznatim njemačkim festivalima With Full Force i Wacken Open Air.</s><s>Godine 2004. objavljuju album Antigone, a godinu kasnije snimaju split album sa sastavima Napalm Death i The Haunted, čiji su prihodi od prodaje donirani za pomoć žrtvama cunamija u Indijskom oceanu 2004. godine.</s><s>Nakon albuma Deaf to Our Prayers, prvog nakon potpisa za izdavačku kuću Century Media, godine 2008. objavljuju album Iconoclast (Part 1: The Final Resistance) prvi iz Iconoclast trilogije.</s><s>Drugi je album uživo Bildersturm: Iconoclast II (The Visual Resistance) a treći Invictus (Iconoclast III) iz 2010.</s><s>Svoj sedmi, najnoviji studijski album Veto objavili su u travnju 2013. te na njemu, između ostalih, gostuje Hansi Kürsch, pjevač sastava Blind Guardian, na obradi njihove pjesme "Valhalla".</s>

<s>U travnju 2015.</s><s>Heaven Shall Burn su postali službeni sponzor njemačkog nogometnog kluba FC Carl Zeiss Jena (trenutačno četvrtoligaša), kao dio svoje kampanje kojom potiču navijače da podrže svoje lokalne klubove, umjesto samo visokorangiranih.</s>

<s>Članovi</s>

<s>Sadašnja postava
Marcus Bischoff - vokal (1996.-)
Maik Weichert - gitara (1996.-)
Eric Bischoff - bas gitara (1996.-)
Alexander Dietz - gitara (2005.-)
Christian Bass - bubnjevi (2013.-)</s>

<s>Bivši članovi
Patrick Schleitzer - gitara (1998.-2005.)
Matthias Voigt - bubnjevi (1996.-2013.)</s>

<s>Diskografija
Studijski albumi
Asunder (2000.)
Whatever It May Take (2002.)
Antigone (2004.)
Deaf to Our Prayers (2006.)
Iconoclast (Part 1: The Final Resistance) (2008.)
Invictus (Iconoclast III) (2010.)
Veto (2013.)</s>

<s>Izvori</s>

<s>Vanjske poveznice
Službena stranica</s>

<s>Njemačke heavy metal grupe
Melodične death metal grupe</s>

